Night on Earth

Night on Earth (Nokto en la Tero) estas filmo de Jim Jarmusch de 1991 en kiu li montras serion de kvin historioj kiuj okazas samtempe dum unu nokto en divesaj urboj de la tuta mondo: Los-Anĝeleso, Novjorko, Parizo, Romo kaj Helsinki. Ĉiu historio temas pri la rilato inter loka taksiisto kaj liaj pasaĝeroj. La muziko estis produktorita kaj komponita ĉefe de Tom Waits. 

Intrigo

 Los-Anĝeleso 
La taksiistino Corky (Winona Ryder) akceptas en la flughaveno la negocistinon kaj aktordungistinon Victoria Snelling (Gena Rowlands), kiun ŝi devas porti al Beverly Hills. Dum Corky ŝoforas, Victoria telefonas. Spite la evidentajn sociajn diferencojn, Victoria vidas en Corky kvalitojn pro kiuj ŝi povas partopreni en filmo. Sed kiam ŝi proponas rolon, la taksiistino malakceptas la proponon.
 Novjorko 
Helmut Grokenberger (Armin Mueller-Stahl), iama klaŭno en Orienta Germanio, estas nun komencanta taksiisto ĵus alveninta en Novjorkon. Post malsukcesoj ĉe aliaj taksiistoj, YoYo (Giancarlo Esposito) estas akceptita de Helmut, kiu portas lin ĝis Brooklyn. Estas malvarma vintro kaj Helmut malfacile ŝoforas kaj finfine permesas ke YoYo ŝoforu. Survoje, YoYo trafas sian bofratinon Angela (Rosie Pérez) kaj devigas ŝin entaksiigi. Survoje, Helmut klopodas integriĝi al la kulturo kaj loĝantoj de sia nova urbo. Kiam ili alvenas al la celo, YoYo kaj Angela eltaksiiĝas. Helmut plue ŝoforas, sed ŝajne li estas iom perdiĝinta.
 Parizo 
Taksiisto (Isaach De Bankolé) kverelas kun du rasismaj pasaĝeroj estante la triopo nigruloj, dum la pasaĝeroj primokas la devenlandon de la taksiisto. Kverelfine, li eltaksiigas ilin. Sekve li akceptas blindulinon (Béatrice Dalle) kaj li scivolemas pri ŝia vivo kiel blindulino, dum ŝi malamas tiun scivolemon kaj lian troan atenton. Ŝi devas eĉ grumbli por ke li pli akurate ŝoforu nerigardante ŝin. Fine de la vojo ŝi montriĝas tute kapabla, dum li suferas malgravan akcidenton, ĉar li rigardas ŝin senzorge. 
 Romo 
Ekstercentra taksiisto (Roberto Benigni) ŝoforas kontraŭregule tra la noktaj stratoj de Romo, kiuj ŝajnas al li malhelaj. Li akceptas pastron (Paolo Bonacelli), kiu tuj petas lin forigi siajn sunglasojn kaj sentas sin malkomforta pro la fumo de lia cigaredo. Poste la taksiisto rapidiĝas al freneza konfeso, senhonta, pri sia seksa vivo. Li fakte rakontas al la pastro siajn spertojn kun kukurbo, kun ŝafo kaj kun sia bofratino. Samtempe, la pastro suferas ĉar li ne kapablis engluti sian medikamenton, falintan pro la mallerta ŝoforado. Konfesfine, la taksiisto konstatas, ke la pastro mortiĝis kaj forlasas lin surbenke en parko, kaj foriras kun la nigraj sunglasoj.
 Helsinki 
Tri laboristoj (Kari Väänänen, Sakari Kuosmanen, kaj Tomi Salmela), unu el ili ebriega, entaksiiĝas. La du kolegoj rakontas al la taksiisto Mika (Matti Pellonpää) la malfacilaĵojn kiujn suferis ilia amiko, maldungita, perdinta siajn aŭton kaj edzinon, dum li plue dormas. Mika, siaflanke, rakontas al ili sian tristan historion, ke lia ĵus naskita bebo mortis. La du "ferocaj" viroj ploras kiel infanoj aŭdante tiun historion.  

 Geaktoraro kaj roluloj 
 Los-Anĝeleso 
 Winona Ryder kiel Corky (taksiistino).
 Gena Rowlands kiel Victoria Snelling (pasaĝerino).

 Novjorko 
 Giancarlo Esposito kiel YoYo (pasaĝero kaj improvizita taksiisto).
 Armin Mueller-Stahl kiel Helmut Grokenberger (taksiisto kaj improvizita pasaĝero).
 Rosie Pérez kiel Angela (pasaĝerino).

 Parizo 
 Isaach De Bankolé kiel taksiisto.
 Béatrice Dalle kiel blindulino (pasaĝerino).

 Romo 
 Roberto Benigni kiel Gino (taksiisto).
 Paolo Bonacelli kiel pastro (pasaĝero).

 Helsinki 
 Matti Pellonpää kiel Mika (taksiisto).
 Kari Väänänen, Sakari Kuosmanen, kaj Tomi Salmela kiel pasaĝeroj.

Eksteraj ligiloj
 en imdb

Kategorio:Anglalingvaj filmoj
Kategorio:Francalingvaj filmoj
Kategorio:Italalingvaj filmoj
Kategorio:Finnlandaj filmoj
Kategorio:Germanlingvaj filmoj
Kategorio:Usonaj filmoj
Kategorio:Filmoj aperintaj en 1991